Valtamarsalkin vala
Valtamarsalkin vala.

"Minä N. N. lupaan ja vannon Jumalan ja Hänen Pyhän Evankeliuminsa kautta, että koska Suurivaltaisin, Kaikkeinarmollisin Keisari N. N., koko Venäjänmaan Keisari ja Itsevaltias, Puolanmaan Tsaari, Suomen Suuriruhtinas, nyt on nimittänyt minun Valtamarsalkiksi tässä yhteisessä maan kokouksessa; niin olen minä kaikella voimalla ja taidolla vahvistava, varjeleva ja hoitava kaikkea Keisarillista ja Suuriruhtinaallista oikeutta, sekä mielten noudatuksetta ja pelkäämättä puollustava niin Ritariston ja Aatelin etuuksia, kuin myös Maan Säätyjen vapauksia ja oikeuksia, sitä järkähtämättömästi valalla vahvistettua, Elokuun 21 päivänä 1772 annettua hallitusmuotoa ja muita voimassa olevia perustuslakia myöten. Valtamarsalkki-virkani olen myöskin tekevä aivan niin, kuin Ritarihuone-järjestys vuodelta 1626 ja sen vahvistus vuodelta 1778 säätävät, enkä milloinkaan salliva että mitään tapahtuu, joka Hänen Keisarilliselle Majesteetillensa, maan Suuriruhtinaalle, taikka isämaalleni voisi tehdä haittaa ja vahinkoa. Tämän kaiken lupaan minä ritarillisen uskollisuuteni ja kunniani puolesta, ja rukoilen että Jumala niin totta minun sieluni auttaisi, kuin minä tämän uskollisesti olen pitävä. Niin totta Jumala minua auttakoon hengen ja sielun puolesta."

</div>

Lähde

Yhteenveto niistä voimassa olevista säännöistä ja seurattavaksi otetuista tavoista, jotka Suomen Suuriruhtinanmaan valtiopäivä-järjestyksessä ovat noudatettavat, Suomen Suuriruhtinanmaan Asetus-Kokous 13/1863, s. 18.

Valat ja vakuutukset